รายชื่อศูนย์การค้าและห้างสรรพสินค้าของกลุ่มเซ็นทรัล
ศูนย์การค้า > ศูนย์การค้าที่บริหารงานโดย บริษัท เซ็นทรัลพัฒนา จำกัด (มหาชน) > ศูนย์การค้าขนาดใหญ่และศูนย์การค้าแบบประสม

| สาขาที่ | ชื่อสาขา | เปิดบริการ | พื้นทีใช้สอยทั้งหมด | เขต/อำเภอ จังหวัด ที่ตั้ง | รายละเอียด |
| --- | --- | --- | --- | --- | --- |
| 1 | เซ็นทรัล ลาดพร้าว | 30 เมษายน พ.ศ. 2526 | 310,000 ตรม. | เขตจตุจักร กรุงเทพมหานคร | ศูนย์การค้า สำนักงาน ศูนย์แสดงสินค้า และโรงแรมครบวงจร ซึ่งเป็นธุรกิจพัฒนาอสังหาริมทรัพย์เพื่อการค้าปลีกแห่งแรกของบริษัท เซ็นทรัลพัฒนา จำกัด (มหาชน)[ต้องการอ้างอิง] ตั้งอยู่บริเวณแยกลาดพร้าว ช่วงริมถนนพหลโยธิน แขวงจตุจักร เขตจตุจักร ต่อมา ได้ทำการปรับปรุงครั้งใหญ่ตั้งแต่ปี พ.ศ. 2554 และส่วนเชื่อมต่อกับสถานีรถไฟฟ้าบีทีเอส สถานีห้าแยกลาดพร้าว ตั้งแต่วันที่ 9 สิงหาคม พ.ศ. 2562 |
| 2 | เซ็นทรัล รามอินทรา | พฤศจิกายน พ.ศ. 2536 | 86,000 ตร.ม. | เขตบางเขน กรุงเทพมหานคร | เป็นศูนย์การค้าขนาดเล็กตั้งอยู่บนถนนรามอินทรา ติดสถานีรามอินทรา 3 ของรถไฟฟ้ามหานคร สายสีชมพู เยื้องศูนย์พัฒนากีฬากองทัพบก บนพื้นที่ 86,000 ตารางเมตร ประกอบด้วยห้างสรรพสินค้าเซ็นทรัล, ร้านค้า, ร้านอาหาร และโรงภาพยนตร์ 6 โรง โดยเน้นไปยังกิจกรรมครอบครัว เพื่อกระตุ้นให้มีการเข้าใช้บริการตลอดทั้งปี ทำให้ศูนย์การค้าเป็นที่พบปะสังสรรค์และพักผ่อนหย่อนใจร่วมกัน ได้ทำการปิดปรับปรุงครั้งใหญ่ตั้งแต่วันที่ 1 พฤษภาคม พ.ศ. 2565 และเปิดบริการอีกครั้งเมื่อวันที่ 20 มกราคม พ.ศ. 2566 |
| 3 | เซ็นทรัล บางนา | ธันวาคม พ.ศ. 2536 | 500,000 ตร.ม. | เขตบางนา กรุงเทพมหานคร | ชื่อเดิม "เซ็นทรัล ซิตี้ บางนา" เป็นกรรมสิทธิ์โดยสมบูรณ์เมื่อปี 2544 โดยเป็นโครงการศูนย์การค้า อาคารสำนักงาน และที่พักอาศัย ตั้งอยู่ริมถนนเทพรัตน (เลียบทางพิเศษบูรพาวิถี) และติดกับบิ๊กซี สาขาบางนา เปิดให้บริการอย่างเป็นทางการเมื่อเดือนธันวาคม พ.ศ. 2536 โดยเป็นโครงการร่วมทุนระหว่างเซ็นทรัลพัฒนา กับกลุ่มผู้ถือหุ้นอื่น ๆ เพื่อพัฒนาโครงการศูนย์การค้า อาคารสำนักงาน และที่พักอาศัยแบบครบวงจรในหนึ่งเดียว ซึ่งหลังจากที่ผ่านพ้นช่วงปัญหาวิกฤตต้มยำกุ้ง พ.ศ. 2540 เซ็นทรัลพัฒนาก็ได้เพิ่มทุน จนกลายมาเป็นเจ้าของกรรมสิทธิ์ในการบริหารโครงการโดยสมบูรณ์เมื่อเดือนธันวาคม พ.ศ. 2544 และถือเป็นโครงการศูนย์การค้าที่สมบูรณ์แบบที่สุดแห่งหนึ่งในกรุงเทพมหานครด้านตะวันออก ต่อมาได้ทำการปรับปรุงครั้งใหญ่ตั้งแต่ปี พ.ศ. 2559 |
| 4 | เซ็นทรัล ปิ่นเกล้า | มีนาคม พ.ศ. 2538 | 310,000 ตร.ม. | เขตบางกอกน้อย กรุงเทพมหานคร | ศูนย์การค้าขนาดใหญ่ในฝั่งธนบุรี ตั้งอยู่บนถนนบรมราชชนนี แขวงอรุณอมรินทร์ (เลียบทางคู่ขนานลอยฟ้าบรมราชชนนี) ตรงข้ามกับเมเจอร์ ซีนีเพล็กซ์ ปิ่นเกล้า |
| 5 | เซ็นทรัล มารีนา | กรกฎาคม พ.ศ. 2538 | 70,000 ตร.ม. | อำเภอบางละมุง จังหวัดชลบุรี | ชื่อเดิม "เซ็นทรัล เฟสติวัล เซ็นเตอร์ พัทยา" และ "เซ็นทรัล เซ็นเตอร์ พัทยา" เป็นศูนย์การค้าของ บมจ.เซ็นทรัลพัฒนา แห่งแรกนอกเขตกรุงเทพมหานคร ในเขตเมืองพัทยา ประกอบด้วยบิ๊กซี, โรงภาพยนตร์ 6 โรง และต่อมาได้ทำการปรับปรุงครั้งใหญ่ตั้งแต่วันที่ 19 ธันวาคม พ.ศ. 2559 |
| 6 | เซ็นทรัล เชียงใหม่ แอร์พอร์ต | มีนาคม พ.ศ. 2539 | 250,000 ตร.ม. | อำเภอเมืองเชียงใหม่ จังหวัดเชียงใหม่ | เป็นศูนย์การค้าของเซ็นทรัลพัฒนาแห่งแรกในภาคเหนือ ชื่อเดิม "ตันตราภัณฑ์ แอร์พอร์ต พลาซา" และ "เซ็นทรัล แอร์พอร์ต พลาซา" ตามลำดับ ซื้อต่อจากโครงการตันตราภัณฑ์ แอร์พอร์ต พลาซา เชียงใหม่ ตั้งอยู่ถนนมหิดล ตำบลป่าแดด ใกล้กับท่าอากาศยานนานาชาติเชียงใหม่ |
| 7 | เซ็นทรัล พระราม 3 | 10 ตุลาคม พ.ศ. 2540 | 220,000 ตร.ม. | เขตยานนาวา กรุงเทพมหานคร | ชื่อเดิม "เซ็นทรัลพลาซา รัชดา-พระราม 3" ตั้งอยู่ริมถนนรัชดาภิเษก (เลียบทางพิเศษเฉลิมมหานคร) และเยื้องโลตัส สาขาพระราม 3 แขวงช่องนนทรี เขตยานนาวา กรุงเทพมหานคร ก่อสร้างแล้วเสร็จเมื่อเดือนตุลาคม พ.ศ. 2540 ต่อมาได้ทำการปรับปรุงครั้งใหญ่ตั้งแต่เดือนเมษายน พ.ศ. 2560 |
| 8 | เซ็นทรัล พระราม 2 | 3 ธันวาคม พ.ศ. 2545 | 210,000 ตร.ม. | เขตบางขุนเทียน กรุงเทพมหานคร | ศูนย์การค้าขนาดใหญ่แห่งที่ 2 ของฝั่งธนบุรี ตั้งอยู่ตรงข้ามกับบิ๊กซี สาขาพระราม 2 ตั้งอยู่บนถนนพระรามที่ 2 ติดสำนักงานเขตบางขุนเทียน ต่อมาได้ทำการปรับปรุงครั้งใหญ่ตั้งแต่ปี พ.ศ. 2563 และเปิดโฉมใหม่ภายในปี พ.ศ. 2565 |
| 9 | เซ็นทรัล รัตนาธิเบศร์ | ธันวาคม พ.ศ. 2546 | 140,000 ตร.ม. | อำเภอเมืองนนทบุรี จังหวัดนนทบุรี | ชื่อเดิม "จัสโก้ รัตนาธิเบศร์", "เซ็นทรัลทาวน์ เซ็นเตอร์ รัตนาธิเบศร์" และ "เซ็นทรัลทาวน์ รัตนาธิเบศร์" ตามลำดับ ซื้อต่อจากโครงการ Jusco รัตนาธิเบศร์ ตั้งอยู่ถนนรัตนาธิเบศร์ ตำบลบางกระสอ ติดกับอาคารจอดแล้วจร สถานีแยกนนทบุรี 1 ของรถไฟฟ้ามหานคร สายฉลองรัชธรรม และชื่อเดิม "โฮมเวิร์ค รัตนาธิเบศร์" ปรับปรุงเปลี่ยนชื่อเป็น "บ้านแอนด์บียอนด์ รัตนาธิเบศร์" (บีเอ็นบี โฮม ในปัจจุบัน) ปิดปรับปรุงในเดือนกุมภาพันธ์ พ.ศ.2567 |
| 10 | เซ็นทรัล ภูเก็ต - เฟสติวัล | 9 กันยายน พ.ศ. 2547 | 137,000 ตร.ม. | อำเภอเมืองภูเก็ต จังหวัดภูเก็ต | ตั้งอยู่บนถนนเฉลิมพระเกียรติ ร.9 ตำบลวิชิต ตรงข้ามกับอาคารบ้านแอนด์บียอนด์และอาคารฟลอเรสต้า |
| 11 | เซ็นทรัลเวิลด์ | ธันวาคม พ.ศ. 2549 | 830,000 ตร.ม. | เขตปทุมวัน กรุงเทพมหานคร | ชื่อเดิม "เวิลด์เทรดเซ็นเตอร์" และ "เซ็นทรัลเวิลด์พลาซา" ตามลำดับ เช่าต่อจากโครงการเวิลด์เทรดเซ็นเตอร์ ติดวัดปทุมวนาราม ตรงข้ามกับบิ๊กซี สาขาราชดำริ, เดอะมาร์เก็ต แบงค็อก, เกษรวิลเลจ, สำนักงานตำรวจแห่งชาติ และสวนปทุมวนานุรักษ์ |
| 12 | เซ็นทรัล แจ้งวัฒนะ | 27 พฤศจิกายน พ.ศ. 2551 | 310,000 ตร.ม. | อำเภอปากเกร็ด จังหวัดนนทบุรี | ศูนย์การค้าตั้งอยู่บนถนนแจ้งวัฒนะ ตำบลบางตลาด อำเภอปากเกร็ด ติดกับสถาบันการจัดการปัญญาภิวัฒน์ เชื่อมต่อกับสถานีแจ้งวัฒนะ-ปากเกร็ด 28 ของรถไฟฟ้ามหานคร สายสีชมพู |
| 13 | เซ็นทรัล พัทยา | 23 มกราคม พ.ศ. 2552 | 210,000 ตร.ม. | อำเภอบางละมุง จังหวัดชลบุรี | ศูนย์การค้าตั้งอยู่บริเวณริมชายหาดพัทยา อำเภอบางละมุง จังหวัดชลบุรี |
| 14 | เซ็นทรัล อุดรธานี | 8 เมษายน พ.ศ. 2552 | 250,000 ตร.ม. (เดิม 85,000 ตร.ม.) | อำเภอเมืองอุดรธานี จังหวัดอุดรธานี | ชื่อเดิม "เจริญศรีคอมเพล็กซ์" ซื้อต่อจากโครงการเจริญศรีคอมเพล็กซ์ จากกลุ่มอุดรเจริญศรี ตั้งอยู่บนถนนประจักษ์ศิลปาคม ตำบลหมากแข้ง ตรงข้ามกับสถานีขนส่งผู้โดยสารอุดรธานี แห่งที่ 1 ต่อมาได้ทำการปรับปรุงครั้งใหญ่ตั้งแต่วันที่ 27 มีนาคม พ.ศ. 2555 และต่อมาโรบินสัน อุดรธานีได้ทำการปรับปรุงและเปลี่ยนชื่อห้างสรรพสินค้าเป็น "เซ็นทรัล" |
| 15 | เซ็นทรัล ชลบุรี | 29 พฤษภาคม พ.ศ. 2552 | 156,000 ตร.ม. | อำเภอเมืองชลบุรี จังหวัดชลบุรี | ตั้งอยู่บนถนนสุขุมวิท ตำบลเสม็ด ใกล้กับโลตัส สาขาชลบุรี, ตึกคอม ชลบุรี และคาร์ฟูร์ สาขาเซ็นทรัล ชลบุรีได้ทำการเปลี่ยนชื่อเป็น "บิ๊กซี" สาขาชลบุรี 3 |
| 16 | เซ็นทรัล ขอนแก่น | 3 ธันวาคม พ.ศ. 2552 | 200,000 ตร.ม | อำเภอเมืองขอนแก่น จังหวัดขอนแก่น | ตั้งอยู่บนถนนมิตรภาพและถนนศรีจันทร์ และต่อมาโรบินสัน ขอนแก่นได้ทำการปรับปรุงและเปลี่ยนชื่อห้างสรรพสินค้าเป็น "เซ็นทรัล" |
| 17 | เซ็นทรัล เชียงราย | 30 มีนาคม พ.ศ. 2554 | 110,000 ตร.ม. | อำเภอเมืองเชียงราย จังหวัดเชียงราย | ตั้งอยู่บนถนนพหลโยธิน ตำบลรอบเวียง เยื้องกับบิ๊กซี เชียงราย |
| 18 | เซ็นทรัล พิษณุโลก | 20 ตุลาคม พ.ศ. 2554 | 100,000 ตร.ม. | อำเภอเมืองพิษณุโลก จังหวัดพิษณุโลก | ตั้งอยู่บนถนนสิงห์วัฒน์ ตำบลพลายชุมพล ใกล้กับปั้มน้ำมันบางจาก พิษณุโลก |
| 19 | เซ็นทรัล พระราม 9 | 14 ธันวาคม พ.ศ. 2554 | 214,000 ตร.ม. | เขตห้วยขวาง กรุงเทพมหานคร | เช่าเหมาอาคารศูนย์การค้าจากแกรนด์ คาแนล แลนด์ ตั้งอยู่บนถนนรัชดาภิเษก ตรงข้ามกับศูนย์การค้า ฟอร์จูนทาวน์ |
| 20 | เซ็นทรัล สุราษฎร์ธานี | 11 ตุลาคม พ.ศ. 2555 | 130,000 ตร.ม. | อำเภอเมืองสุราษฎร์ธานี จังหวัดสุราษฎร์ธานี | ตั้งอยู่บนถนนเลี่ยงเมือง ตำบลวัดประดู่ ใกล้กับโฮมโปร สาขาสุราษฎร์ธานี |
| 21 | เซ็นทรัล ลำปาง | 30 พฤศจิกายน พ.ศ. 2555 | 110,000 ตร.ม. | อำเภอเมืองลำปาง จังหวัดลำปาง | ตั้งอยู่บนถนนพหลโยธิน ตรงข้ามกับโลตัส สาขาลำปาง,โฮมโปร สาขาลำปาง |
| 22 | เซ็นทรัล อุบลราชธานี | 5 เมษายน พ.ศ. 2556 | 186,000 ตร.ม. | อำเภอเมืองอุบลราชธานี จังหวัดอุบลราชธานี | ตั้งอยู่ใกล้กับโฮมโปร สาขาอุบลราชธานี และห้างสรรพสินค้าโรบินสัน สาขาเซ็นทรัล อุบล ย้ายมาจากยิ่งยงสรรพสินค้า อุบลราชธานี |
| 23 | เซ็นทรัล ภูเก็ต - บีเอ็นบี โฮม | 24 สิงหาคม พ.ศ. 2556 | 16,000 ตร.ม. | อำเภอเมืองภูเก็ต จังหวัดภูเก็ต | ตั้งอยู่บนถนนเฉลิมพระเกียรติ ร.9 ตำบลวิชิต ตรงข้ามกับอาคารเฟสติวัและเยื้องอาคารฟลอเรสต้า และโฮมเวิร์ค สาขาเซ็นทรัลเฟสติวัล ภูเก็ต อีสต์ ได้ทำการปรับปรุงครั้งใหญ่และเปลี่ยนชื่อเป็น "บ้านแอนด์บียอนด์" สาขาภูเก็ต ตั้งแต่ปี 2561 และต่อมาบ้านแอนด์บียอนด์เปลี่ยนชื่อเป็น "บีเอ็นบี โฮม" |
| 24 | เซ็นทรัล เชียงใหม่ | 14 พฤศจิกายน พ.ศ. 2556 | 260,000 ตร.ม. | อำเภอเมืองเชียงใหม่ จังหวัดเชียงใหม่ | ตั้งอยู่บนถนนซูปเปอร์ไฮเวย์เชียงใหม่-ลำปาง ตำบลฟ้าฮ่าม ศูนย์การค้าแห่งที่สองของ บมจ.เซ็นทรัลพัฒนา ในจังหวัดเชียงใหม่ มีสถาปัตยกรรมล้านนาผสมผสานอนาคตนิยม โดยใช้งบลงทุนทั้งโครงการกว่า 6,000 ล้านบาท บริเวณทางแยกศาลเด็ก เริ่มก่อสร้างต้นปี 2555 เซ็นทรัลเฟสติวัล เชียงใหม่ เป็นศูนย์การค้าที่มีขนาดใหญ่ที่สุดเป็นอันดับ 2 ของภาคเหนือ รองจากอุทยานการค้ากาดสวนแก้ว อาคารหลักมีพื้นที่ 260,000 ม2  |
| 25 | เซ็นทรัล หาดใหญ่ | 14 ธันวาคม พ.ศ. 2556 | 295,000 ตร.ม. | อำเภอหาดใหญ่ จังหวัดสงขลา | ศูนย์การค้าขนาดใหญ่ ตั้งอยู่บนถนนกาญจนวนิช ตรงข้ามกับแม็คโคร สาขาหาดใหญ่ |
| 26 | เซ็นทรัล สมุย | 29 มีนาคม พ.ศ. 2557 | 90,000 ตร.ม. | อำเภอเกาะสมุย จังหวัดสุราษฎร์ธานี | ศูนย์การค้าแบบเปิด ออกแบบในลักษณะท่าเรือขนาดใหญ่ ขนาบข้างไปด้วยอาคารสองชั้นจำนวนสองอาคาร ใช้งบลงทุนกว่า 3,450 ล้านบาท เปิดให้บริการอย่างเป็นทางการในวันที่ 29 มีนาคม พ.ศ. 2557 เป็นที่เกิดเหตุระเบิดรถยนต์เมื่อวันที่ 10 เมษายน พ.ศ. 2558 |
| 27 | เซ็นทรัล ศาลายา | 12 สิงหาคม พ.ศ. 2557 | 185,500 ตร.ม. | อำเภอสามพราน จังหวัดนครปฐม | ศูนย์การค้าเซ็นทรัลแห่งแรก ของจังหวัดนครปฐม ตั้งอยู่บนถนนบรมราชชนนี ตำบลบางเตย อำเภอสามพราน ติดกับไทวัสดุ สาขาศาลายา และต่อมาท็อปส์ ซูเปอร์สโตร์ สาขาศาลายา (สาขาแรก) ได้ทำการปรับปรุงและเปลี่ยนชื่อเป็น "ท็อปส์" สาขาศาลายา รูปแบบพรีเมียมซูเปอร์มาร์เก็ต |
| 28 | เซ็นทรัล ระยอง | 27 พฤษภาคม พ.ศ. 2558 | 155,000 ตร.ม. | อำเภอเมืองระยอง จังหวัดระยอง | ตั้งอยู่บนถนนหมายเลข 36 (บายพาสชลบุรี-ระยอง) ตำบลเชิงเนิน อำเภอเมืองระยอง ตรงข้ามกับบิ๊กซี สาขาระยอง และติดกับตลาดน้ำเกาะกลอย |
| 29 | เซ็นทรัล เวสต์เกต | 28 สิงหาคม พ.ศ. 2558 | 352,000 ตร.ม. | อำเภอบางใหญ่ จังหวัดนนทบุรี | เป็นศูนย์การค้าขนาดใหญ่ ตั้งอยู่บริเวณทางแยกต่างระดับบางใหญ่ ติดกับสถานีตลาดบางใหญ่ ของรถไฟฟ้าสายสีม่วง ในท้องที่หมู่ที่ 6 บ้านบางพุทรา ตำบลเสาธงหิน อำเภอบางใหญ่ จังหวัดนนทบุรี มีพื้นที่ 82,000 ตารางเมตร และต่อมาท็อปส์ ซูเปอร์สโตร์ สาขาเวสต์เกต ได้ทำการปรับปรุงและเปลี่ยนชื่อเป็น "ท็อปส์" สาขาเวสต์เกต รูปแบบพรีเมียมซูเปอร์มาร์เก็ต |
| 30 | เซ็นทรัล อีสต์วิลล์ | 27 พฤศจิกายน พ.ศ. 2558 | 150,000 ตร.ม. | เขตลาดพร้าว กรุงเทพมหานคร | ศูนย์การค้าแบบเปิดขนาดใหญ่ริมถนนประดิษฐ์มนูธรรม ติดกับโลตัส สาขาเลียบทางด่วนเอกมัย-รามอินทรา เป็นโครงการศูนย์การค้าแบบเปิด (open-air) เป็นเซ็นทรัลเฟสติวัลสาขาแรกในเขตกรุงเทพมหานคร |
| 31 | เซ็นทรัล นครศรีธรรมราช | 28 กรกฎาคม พ.ศ. 2559 | 90,000 ตร.ม. | อำเภอพระพรหม จังหวัดนครศรีธรรมราช | ตั้งอยู่บนทางหลวงหมายเลข 403 ใกล้แยกหัวถนน (ถนนราชดำเนิน) มีดีไซน์คอนเซ็ปต์โดดเด่นภายใต้แนวคิดแสงเงา Shadow Play นำลวดลายหนังตะลุงซึ่งเป็นเอกลักษณ์ของวัฒนธรรมทางใต้ มาเป็นจุดเด่นในการ สร้างบรรยากาศ และอรรถรสในการ ช้อปปิ้ง |
| 32 | เซ็นทรัล นครราชสีมา | 3 พฤศจิกายน พ.ศ. 2560 | 260,000 ตร.ม. | อำเภอเมืองนครราชสีมา จังหวัดนครราชสีมา | เป็นโครงการพัฒนาอสังหาริมทรัพย์ขนาดใหญ่ในจังหวัดนครราชสีมา ประกอบด้วยศูนย์การค้า โรงแรม และคอนโดมิเนียม มีพื้นที่รวมเฉพาะส่วนศูนย์การค้าใหญ่เป็นอันดับ 3 ของศูนย์การค้าโดยกลุ่มเซ็นทรัล และใหญ่ที่สุดในภาคตะวันออกเฉียงเหนือ และต่อมาท็อปส์ ซูเปอร์สโตร์ สาขาโคราช ได้ทำการปรับปรุงและเปลี่ยนชื่อเป็น "ท็อปส์" สาขาโคราช รูปแบบพรีเมียมซูเปอร์มาร์เก็ต |
| 33 | เซ็นทรัล มหาชัย | 23 พฤศจิกายน พ.ศ. 2560 | 131,250 ตร.ม. | อำเภอเมืองสมุทรสาคร จังหวัดสมุทรสาคร | ตั้งอยู่บนถนนพระรามที่ 2 ตำบลนาดี อำเภอเมืองสมุทรสาคร ตรงข้ามกับพอร์โต้ ซิโน่ มหาชัย และต่อมาท็อปส์ ซูเปอร์สโตร์ สาขามหาชัย ได้ทำการปรับปรุงและเปลี่ยนชื่อเป็น "ท็อปส์" สาขามหาชัย รูปแบบพรีเมียมซูเปอร์มาร์เก็ต |
| 34 | เซ็นทรัล ภูเก็ต - ฟลอเรสต้า | 10 กันยายน พ.ศ. 2561 | 242,800 ตร.ม. | อำเภอเมืองภูเก็ต จังหวัดภูเก็ต | ตั้งอยู่บนถนนเฉลิมพระเกียรติ ร.9 ตำบลวิชิต ตรงข้ามกับอาคารเฟสติวัลและเยื้องอาคารบีเอ็นบี โฮม และอาคารศูนย์การค้าหลังที่สามของโครงการเซ็นทรัล ภูเก็ต เป็นอาคารที่ใหญ่ที่สุด มีพื้นที่ขายมากที่สุด และมีระดับของศูนย์การค้าที่เทียบเท่าเซ็นทรัล เอ็มบาสซี |
| 35 | เซ็นทรัล ไอ-ซิตี้ | 15 มิถุนายน พ.ศ. 2562 | 278,000 ตร.ม. | เมืองชะฮ์อาลัม มาเลเซีย | เซ็นทรัล ไอ-ซิตี้ เป็นขนาดใหญ่สาขาแรกที่ประเทศมาเลเซีย |
| 36 | เซ็นทรัล วิลเลจ ลักซูรี่ เอาท์เล็ต | 31 สิงหาคม พ.ศ. 2562 | 80,000 ตร.ม. | อำเภอบางพลี จังหวัดสมุทรปราการ | เป็นศูนย์การค้าที่มีพื้นที่ส่วนกลางเป็นระบบเปิดทั้งหมด ตั้งอยู่บนถนนสุวรรณภูมิ 3 (ทางหลวงแผ่นดินหมายเลข 370) ตำบลบางโฉลง ใกล้กับท่าอากาศยานสุวรรณภูมิ |
| 37 | เซ็นทรัล ศรีราชา | 27 ตุลาคม พ.ศ. 2564 | 140,000 ตร.ม. | อำเภอศรีราชา จังหวัดชลบุรี | ตั้งอยู่บนถนนสุขุมวิท อำเภอศรีราชา ตรงข้ามกับโรงเรียนดาราสมุทร ศรีราชา, โรงเรียนศรีราชา และชื่อโครงการเดิมคือดาราฮาร์เบอร์ ถือหุ้นใหญ่โดย Property Perfect ภายหลัง CPN เข้าซื้อหุ้นในโครงการต่อจาก Property Perfect ทั้งหมด เตรียมพัฒนาเป็นโครงการเซ็นทรัล ศรีราชา |
| 38 | เซ็นทรัล อยุธยา | 30 พฤศจิกายน พ.ศ. 2564 | 160,000 ตร.ม. | อำเภอพระนครศรีอยุธยา จังหวัดพระนครศรีอยุธยา | ตั้งอยู่บนถนนสายเอเชีย ตำบลคลองสวนพลู ติดกับธนาคารออมสินและใกล้กับอยุธยาซิตี้พาร์ค (โลตัส อยุธยา), ศูนย์ราชการจังหวัดพระนครศรีอยุธยา และห้างสรรพสินค้าโรบินสัน สาขาใหม่ที่ 2 ในจังหวัดอยุธยา ต่อจากสาขาอยุธยาซิตี้พาร์ค |
| 39 | เซ็นทรัล จันทบุรี | 26 พฤษภาคม พ.ศ. 2565 | 92,000 ตร.ม. | อำเภอเมืองจันทบุรี จังหวัดจันทบุรี | ตั้งอยู่บนถนนตรีรัตน์ ตำบลจันทนิมิต ติดกับโรงพยาบาลสิริเวช จันทบุรี และคลองภักดีรำไพ เป็นโครงการมิกซ์ยูส ที่มีทั้งศูนย์การค้า, Local market, คอนโดมิเนียมและที่พักอาศัย รวมถึง Premium Sport Club & Social Park ริมน้ำครอบคลุมพื้นที่ทั้งจันทบุรีและตราด ซึ่งเป็นมหานครผลไม้เมืองร้อนของโลกและศูนย์กลางการค้าขายพลอยและอัญมณีที่ใหญ่ที่สุดของโลก รวมถึงมีแหล่งท่องเที่ยวทางธรรมชาติและแนวไลฟ์สไตล์ |
| 40 | ดิ เอสพละนาด | สิงหาคม พ.ศ. 2565 | 105,000 ตร.ม. | เขตดินแดง กรุงเทพมหานคร | ตั้งอยู่บนถนนรัชดาภิเษก ห่างจากเซ็นทรัล พระราม 9 ประมาณ 1 กิโลเมตร เป็นศูนย์การค้าเฉพาะทางที่เน้นด้านศิลปะ 7 แขนงประกอบด้วยด้านดนตรี (Music) ประติมากรรม (Sculpture) ภาพวาด (Painting) วรรณกรรม (Poetry) โรงละครเพลง (Performing Art) สถาปัตยกรรม (Architecture) และภาพยนตร์ (Celluloid Art) เดิมเป็นศูนย์การค้าในเครือสยามฟิวเจอร์ ดีเวลอปเม้นท์ แต่ได้มีการโอนกรรมสิทธิ์และสิทธิการเช่าเป็นของ CPN โดย เซ็นทรัลพัฒนา ไนน์ สแควร์ ในเดือนสิงหาคม พ.ศ. 2565 |
| 41 | มาร์เช่ ทองหล่อ | 26 มีนาคม พ.ศ. 2566 | 65,000 ตร.ม. | เขตวัฒนา กรุงเทพมหานคร | ตั้งอยู่บนถนนทองหล่อ (ซอยสุขุมวิท 55) เขตวัฒนา เป็นศูนย์การค้าชุมชนแบบประสม และเป็นศูนย์การค้าใจกลางถนนสุขุมวิทแห่งแรกที่บริหารงานโดยเซ็นทรัลพัฒนา พัฒนาขึ้นบนที่ดินเดิมของศูนย์การค้ามาร์เก็ตเพลส ทองหล่อ เดิมเป็นศูนย์การค้าในเครือสยามฟิวเจอร์ ดีเวลอปเม้นท์ แต่ได้มีการโอนกรรมสิทธิ์และสิทธิการเช่าเป็นของ CPN ในเดือนสิงหาคม พ.ศ. 2565 โดยมียูนิเวนเจอร์พัฒนาในส่วนสำนักงานให้เช่าแทน CPN |
| 42 | เซ็นทรัล เวสต์วิลล์ | 29 พฤศจิกายน พ.ศ. 2566 | 93,000 ตร.ม. | อำเภอบางกรวย จังหวัดนนทบุรี | ศูนย์การค้าเซ็นทรัลแห่งที่ 4 ของจังหวัดนนทบุรี (ต่อจาก เซ็นทรัล เวสต์เกต) ตั้งอยู่บนถนนราชพฤกษ์ ตำบลมหาสวัสดี้ อำเภอบางกรวย และอาคารเดิมคือบีเอ็นบี โฮม สาขาราชพฤกษ์ (กำลังขยายสร้างอาคารศูนย์การค้าใหม่) |
| 43 | เซ็นทรัล นครสวรรค์ | 31 มกราคม พ.ศ. 2567 | 133,300 ตร.ม. | อำเภอเมืองนครสวรรค์ จังหวัดนครสวรรค์ | ตั้งอยู่บนถนนพหลโยธิน ตำบลปากน้ำโพ ติดกับโรงพยาบาลสินแพทย์ นครสวรรค์ และใกล้กับสถานีขนส่งจังหวัดนครสวรรค์ |
| 44 | เซ็นทรัล นครปฐม | 30 มีนาคม พ.ศ. 2567 | 126,000 ตร.ม. | อำเภอเมืองนครปฐม จังหวัดนครปฐม | ศูนย์การค้าเซ็นทรัลแห่งที่ 2 ของจังหวัดนครปฐม (ต่อจาก เซ็นทรัล ศาลายา) ตั้งอยู่บนถนนเพชรเกษม ตำบลสนามจันทร์ ตรงข้ามกับโรงแรมรีเวอร์ นครปฐม และเยื้องกับโลตัส นครปฐม |
สาขาที่: โครงการที่อยู่ระหว่างการก่อสร้าง
| 1 | เซ็นทรัล พาร์ค | พ.ศ. 2568 | 440,000 ตร.ม. | เขตบางรัก กรุงเทพมหานคร | โครงการร่วมทุนกับเครือดุสิตธานี ตั้งอยู่บนแยกศาลาแดง ติดถนนพระราม 4 ตัดกับถนนสีลม ติดสถานีสีลม ตรงข้ามสวนลุมพินี เยื้องกับโรงพยาบาลจุฬาลงกรณ์ เริ่มสร้างปี พ.ศ. 2562 |
| 2 | เซ็นทรัล กระบี่ | พ.ศ. 2568 | 80,000 ตร.ม. | อำเภอเมืองกระบี่ จังหวัดกระบี่ | ตั้งอยู่บนถนนศรีพังงา (เพชรเกษมตัดใหม่) ตำบลปากน้ำ เยื้อง ๆ กับตลาดนัดลานสะตอ  |